b'\n_START_ARTICLE_\nRoman Ivanovi\xc4\x8d Bagration\n_START_SECTION_\n\xc5\xbdivljenje\n_START_PARAGRAPH_\nBil je brat Petra Ivanovi\xc4\x8da Bagrationa, slavnega ruskega poveljnika Napoleonovih vojn._NEWLINE_Leta 1791 je kot pod\xc4\x8dastnik vstopil v \xc4\x8cugujevski koza\xc5\xa1ki polk, s katerim se je udele\xc5\xbeil perzijske kampanje leta 1796. Leta 1802 je bil preme\xc5\xa1\xc4\x8den kot poro\xc4\x8dnik v Leib gardni huzarski polk, s katerim se je udele\xc5\xbeil vojne tretje koalicije in \xc4\x8detrte koalicije._NEWLINE_V letih 1809-10 se je bojeval proti Otomanskemu imperiju, za kar je bil leta 1810 povi\xc5\xa1an v polkovnika. Med patriotsko vojno leta 1812 je bil pripadnik 3. zahodne armade; za zasluge je bil povi\xc5\xa1an v generalmajorja._NEWLINE_V 20. letih 19. stoletja se je bojeval na Kavkazu proti Turkom in Perzijcem; leta 1829 je bil povi\xc5\xa1an v generalporo\xc4\x8dnika.'